Document ID: 32008R0329

KOMISSION ASETUS (EY) N:o 329/2008,
annettu 10 päivänä huhtikuuta 2008,
asetuksen (EY) N:o 552/2007 muuttamisesta talousarviomäärärahojen enimmäismäärien osalta vuodeksi 2007
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 64 artiklan 2 kohdan,
sekä katsoo seuraavaa:
(1)
Oliiviöljyalan toimintaohjelmille myönnettävän yhteisön rahoituksen enimmäismäärän vahvistamisesta sekä neuvoston asetuksessa (EY) N:o 1782/2003 säädettyjen tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja yhtenäisen pinta-alatuen järjestelmän vuotuisten kokonaismäärärahojen vahvistamisesta vuodeksi 2007 ja kyseisen asetuksen muuttamisesta 22 päivänä toukokuuta 2007 annetun komission asetuksen (EY) N:o 552/2007 (2) liitteessä I vahvistetaan asetuksen (EY) N:o 1782/2003 66-69 artiklan säännösten mukaisesti myönnettävien suorien tukien talousarviomäärärahojen enimmäismäärät vuodeksi 2007.
(2)
Ranska on päättänyt asetuksen (EY) N:o 1782/2003 64 artiklan 1 kohdan mukaisesti tilatukijärjestelmän osittaisesta täytäntöönpanosta emolehmien pitämistä koskevan lisätuen osalta erityisesti mainitun asetuksen 68 artiklan 2 kohdan a alakohdan i alakohdassa vahvistetuin edellytyksin. Neuvoston asetuksen (EY) N:o 1083/2006 (3), jossa vahvistetaan Euroopan aluekehitysrahastoa koskevat yleiset säännökset, 8 artiklan 4 kohdan mukaisesti Ranskassa sijaitseviin Korsikan ja Hainaut'n alueisiin ei kuitenkaan voida 1 päivästä tammikuuta 2007 soveltaa mainitussa artiklassa säädettyä siirtymäkauden tukea. Sen vuoksi asetuksen (EY) N:o 1782/2003 125 artiklan 5 kohdassa säädettyä ylimääräistä kansallista emolehmäpalkkiota, jota on myönnetty Ranskassa Korsikan ja Hainaut'n alueilla sijaitseville maatiloille, ei voida enää vuodesta 2007 rahoittaa maataloustukirahastosta. Jotta varmistettaisiin emolehmäalalle myönnettävän yhteisön tuen säilyminen, Ranska on pyytänyt, että asetuksen (EY) N:o 552/2007 liitteessä I vuodeksi 2007 ylimääräiselle kansalliselle palkkiolle vahvistetusta enimmäismäärästä siirretään määrä, joka vastaa Korsikassa ja Hainaut'ssa vuoteen 2006 asti ylimääräisen kansallisen palkkion mukaisesti maksettuja tukia, mainitussa liitteessä emolehmäpalkkiolle vahvistettuun enimmäismäärään. Sen vuoksi edellä mainittuja talousarvion enimmäismääriä on syytä mukauttaa.
(3)
Sen vuoksi asetusta (EY) N:o 552/2007 olisi muutettava.
(4)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 552/2007 liite I seuraavasti:
a)
korvataan Ranskaa koskeva emolehmäpalkkio määrällä ”734 416”;
b)
korvataan Ranskaa koskeva ylimääräinen emolehmäpalkkio määrällä ”0”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 2008.

Labels: 4
19
5
6